Diari Oficial de la Generalitat Valenciana


Sumari del DOGV 5900, del 25-11-2008 (2008/13372)

RESOLUCIÓ de 3 de novembre de 2008, de la directora de l'Agència Valenciana de Foment i Garantia Agrària, per la qual es convoca, per a l'exercici 2009, l'ajuda establida en l'Orde de 22 de setembre de 2008, de la Conselleria d'Agricultura, Pesca i Alimentació, per la qual es regulen les bases de l'ajuda a l'apicultura per a la millora de la biodiversitat per al període 2008-2013.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5900

Data del DOGV
:   25-11-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/13938


Data del document
:   03-11-2008

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * agricultura biològica
    * ajuda pública
    * jove agricultor
    * agricultora
    * persona física
    * mel
    * suport econòmic
    * petita i mitjana empresa
    * ajuda a l'agricultura
    * persona jurídica
    * apicultura
    * agricultor

RESOLUCIÓ de 3 de novembre de 2008, de la directora de l'Agència Valenciana de Foment i Garantia Agrària, per la qual es convoca, per a l'exercici 2009, l'ajuda establida en l'Orde de 22 de setembre de 2008, de la Conselleria d'Agricultura, Pesca i Alimentació, per la qual es regulen les bases de l'ajuda a l'apicultura per a la millora de la biodiversitat per al període 2008-2013. [2008/13311]
L'Orde de 22 de setembre de 2008, de la Conselleria d'Agricultura, Pesca i Alimentació, per la qual es regulen les bases de l'ajuda a l'apicultura per a la millora de la biodiversitat per al període 2008-2013, establix, en l'article 6, que mitjançant la resolució del director de l'Agència Valenciana de Foment i Garantia Agrària es realitzarà la convocatòria pública de les ajudes regulades en eixa orde, i que les sol·licituds es presentaran en la forma i el termini que es determinen en la convocatòria corresponent, d'acord amb el model de sol·licitud que allí es detalla.
Per tant, i amb la finalitat que s'inicie, per a l'exercici 2009, el procés de sol·licitud i tramitació de les ajudes esmentades, és necessari publicar esta resolució.
Per tot això, a proposta de la directora general de Producció Agrària, resolc:
Apartat primer
Convocar, per a l'exercici 2009, l'ajuda a l'apicultura per a la millora de la biodiversitat, les bases reguladores de la qual estan contingudes en l'Orde de 22 de setembre de 2008, de la Conselleria d'Agricultura, Pesca i Alimentació, per la qual es regulen les bases de l'ajuda a l'apicultura per a la millora de la biodiversitat per al període 2008-2013 (DOCV núm. 5865, de 07.10.2008).
Apartat segon
L'ajuda a l'apicultura per a la millora de la biodiversitat es concedirà a càrrec de l'aplicació pressupostària següent: línia SE832000, capítol IV, de l'Agència Valenciana de Foment i Garantia Agrària (fons FEADER), amb un import total d'1.000.000 €.
Apartat tercer
El termini de presentació de sol·licituds serà d'un mes comptat des de l'endemà de la publicació d'esta resolució en el Diari Oficial de la Comunitat Valenciana.
Apartat quart
La presentació de la sol·licitud, per part del beneficiari, comportarà l'autorització a l'òrgan gestor per a demanar els certificats d'estar al corrent en les obligacions fiscals (Agència Tributària i Generalitat) i davant de la Seguretat Social.
Apartat quint
Esta resolució es tramita de forma anticipada a l'empara d'allò que es disposa en l'article segon de l'Orde de 26 de setembre de 1994, de la Conselleria d'Economia i Hisenda (DOCV núm. 2361, de data 6 d'octubre de 1994), per la qual es regula la tramitació anticipada de concessió de subvencions, i queda condicionat el finançament de les esmentades ajudes a l'existència, en els pressupostos de l'exercici econòmic 2009, de crèdit adequat i suficient per a això.
Apartat sext
Les sol·licituds es presentaran usant el model que s'adjunta com a annex I.
Les declaracions dels assentaments dels ruscos es presentaran usant el model que s'adjunta com a annex II.
DISPOSICIÓ FINAL
Esta resolució és definitiva en via administrativa, i contra esta es podrà interposar, potestativament, recurs de reposició davant de la consellera d'Agricultura, Pesca i Alimentació en el termini d'un mes comptat des de l'endemà de la notificació, o impugnar-se directament davant de l'orde jurisdiccional per mitjà de la interposició de recurs contenciós administratiu en el termini de dos mesos des de l'endemà de la notificació davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei reguladora de la Jurisdicció Contenciosa Administrativa (Llei 29/1998, de 13 de juliol, publicada en el BOE núm. 167, de 14 de juliol de 1998).
València, 3 de novembre de 2008.- La directora de l'Agència Valenciana de Foment i Garantia Agrària: Pilar Amigó Salvi.